पानीपत

पानीपत (अँग्रेज़ी: Panipat) भारत के हरियाणा राज्य के पानीपत ज़िले में स्थित एक ऐतिहासिक नगर है। यह ज़िले का मुख्यालय भी है।  कोरवो और पांडुवो में मध्य महाभारत  का युद्ध  पानीपत के लिए हुआ था , पांडुवों ने चार अन्य गांवों के साथ पानीपत की मांग कौरवों से की थी  पर कौरवों ने सुई की नोक के बराबर भी हिस्सा देने से मना कर दिया था l सन् 1526, 1556 और 1761 में तीन महत्वपूर्ण युद्ध लड़े गए थे। पानीपत की भाषा हरियाणवी हैं। पानीपत राष्ट्रीय राजधानी क्षेत्र का एक हिस्सा हैं।

विवरण 
पानीपत एक प्राचीन और ऐतिहासिक शहर है। पानीपत का प्राचीन नाम 'पाण्डवप्रस्थ' था। यह दिल्ली-चंडीगढ राष्ट्रीय राजमार्ग संख्या-१ पर स्थित है। यह राष्ट्रीय राजधानी क्षेत्र, दिल्ली के अन्तर्गत आता है और दिल्ली से ९० किलोमीटर की दूरी पर स्थित है। 

पानीपत को पांडवों ने इंद्रप्रस्थ के साथ ही बसाया था, पानीपत का किला अर्जुन द्वारा बनवाया गया था (एच ए बरारी) तब पानीपत को पनप्रस्त या पांडवप्रस्त के नाम से जाना जाता था । पानीपत को दोबारा राजा दंडपाणी ने ईसा से 707 साल पहले फिर बसाया इसका नाम पानीपथ पड़ा (सर सैय्यद अहमद खान) ।

पांडवों का पानीपत में लिखा है कि पानीपत नगर पहले सिर्फ किले के अंदर बसा था । यह किला पांडवों द्वारा निर्मित था जो 1857 तक मौजूद था । जिसे 1857 की क्रांति के बाद ढाया गया जिसके अवशेष आज भी मौजूद है । किले पर एक तोप भी थी जिसे बाद में दिल्ली ले जाया गया ।  Asiatic society of india बंगाल के 1868 के रिसर्च पेपर में पानीपत हस्तीनापुर और अन्य कई महाभारतकालीन किलो की ईंटो की बनावट पर शोध करके लिखा है कि ईंटों के साइज माप और बनावट से यह किला भी महाभारत काल का बना हुआ है। कुछ इतिहासकारों के अनुसार पानीपत के किले पर भगवान हरिहर का मंदिर था जिसे गुलाम वंश का शासन होने पर तोड़ा गया था, बाद में भगवान हरिहर की प्रतिमा देवी मंदिर के पास सरोवर से खुदाई में मिली । किले पर कई जैन मंदिर भी थे । जैन धर्म के संबंधित साहित्य के अनुसार उस समय पानीपत को पानीपथ दुर्ग भी कहा जाता था । पानीपत के लिए एक ही लड़ाई हुई जिसे महाभारत का युद्ध कहा जाता है । पानीपत के आखिरी हिंदू राजा जो तोमर (तंवर) वंश का था को परिवार सहित बलबन के समय धोखे से मार दिया गया । किले में काम करने वाले कुम्हारों ने जो परिवार सहित किले में थे राजा की गर्भवती पोत्रवधु को छिपा लिया इस कारण उसकी जान बच गई यह ज्वालापुर (हरिद्वार के पास) के राजा की बेटी थी जिसे कुछ समय बाद किसी तरह से कुम्हारों ने उसके मायके ज्वालापुर पहुंचा दिया । वहां उसने एक पुत्र को जन्म दिया जिसका नाम अमर सिंह था । जिसे किशोर अवस्था में पता चला कि वह तो पानीपत के राजा का पौत्र है तो वह पानीपत आया । जहां पर उसे उसकी अपनी जायदाद लौटने का लालच दिया या जान का हवाला, पानीपत के शेख सरफुद्दीन कलंदर ने अमर सिंह को कलमा पढ़वा कर धर्म परिवर्तन कर दिया और उसे नया नाम अमीरुल्ला खान दिया और बल्बन के नाम उसकी जमीन उसे देने का परवाना लिख दिया । पर बलबन तो पहले ही अमर सिंह के परिवार की जमीन पानीपत पर कब्जा करने में सहायता करने वाले तीन परिवारों के दे चुका था तो अमर सिंह के हाथ पूरा पानीपत न आकर सिर्फ चौथा भाग से भी कम ही आया । आज भी पानीपत में राजस्व विभाग के अनुसार जमीन की चार पट्टियाँ है । जो बलवन के समय से चली आ रही है । 

1 अंसार पट्टी 

2 अफगान पट्टी 

3 पानीपत तरफ मखदूम ज़ादगान पट्टी 

4 पानीपत तरफ राजपूतान पट्टी

 पानीपत में शेख शरफुद्दीन कलंदर जो पहले दिल्ली में काज़ी था बाद में पानीपत आया ने उस समय 300 राजपूतों को मुसलमान बनाया । The Memoirs of Sufis Written in India  में लिखा है कि पानीपत में शेख शरफुद्दीन कलंदर जो पहले दिल्ली में काज़ी था बाद में पानीपत आया ने उस समय 300 राजपूतों को मुसलमान बनाया ।

1526 में पानीपत में इब्राहिम लोधी के साथ विदेशी आक्रमणकारी बाबर के खिलाफ लड़ाई लड़ते हुए ग्वालियर का राजा विक्रमजित तोमर शहीद हो गया उसकी समाधी पानीपत में वर्तमान जीटी रोड पर आजकल सरकारी अस्पताल बना है के पास बनी हुई थी जिसे अंग्रेजो ने 1866 में खुर्दबुर्द कर दिया जीटी रोड बनाते समय उसका नामोनिशान मिटा दिया गया । यह क्षेत्र को गंज शहीदा कहलाता था । यही राजा विक्रमजीत कोहिनूर हीरे का मालिक था । राजा विक्रमजीत के पानीपत में शहीद होने के उपरांत हमायूं ने आगरा में राजा जी की विधवा रानी से कोहिनूर हीरा छीन लिया ।

गुरु नानक देव जी भी पहली उदासी में दिल्ली बनारस जाते हुए पानीपत आए थे और नगर के बाहर एक कुएं पर रुके थे । इस स्थान पर आज एक गुरुद्वारा साहब बना हुआ है । आर्य समाज के प्रवर्तक महर्षि दयानंद जी भी लुधियाना से दिल्ली जाते हुए कुछ समय के लिए पानीपत में ठहरे थे । वे डाक गाड़ी ( जिसमे घोड़े जुते होते थे ) से पानीपत आए । डाक गाड़ी पानीपत के पालिका बाजार के पास लाल बत्ती की तरफ स्थान पर रुकती थी । जहाँ वर्तमान में एक छोटा डाक खाना बना हुआ है । डाक गाड़ी रुकने पर स्वामी दयानंद ने पानीपत नगर के कुछ लोगो से वार्तालाप किया और अपने कार्य को बताया ।

1761 में जब मराठे पानीपत आए तो उन्होंने भगवान शंकर जी के मन्दिर में अपनी कुल देवी की स्थापना कर पूजा अर्चना की, यही शंकर जी का मंदिर आज देवी मंदिर के नाम से जाना जाता है । बाद में 1765 के आसपास मराठों ने यहां पर बड़ी पहाड़ मोहल्ले में रामचन्द्र जी का मंदिर भी बनवाया, जिसके नाम एक 51 एकड़ जमीन (लगान फ्री) भी की । पानीपत के मथुरादास ने शंकर जी के मन्दिर के पास एक सरोवर का निर्माण करवाया । 1803 में इस इलाके में अंग्रेजो ने काबिज होने के बाद पानीपत जो जिला मुख्यालय बनाया जिसका हेडक्वार्टर पांडव कालीन किला ही बना और किले पर ही कार्यालय बनाए गए ।

 स्किनर हॉर्स के कर्नल जेम्स स्किनर की जमींदारी पानीपत में थी उसने अपने नाम से एक बसाया स्किनर पुर जिसे आज सिकंदरपुर गढ़ी ने नाम से जाना जाता है । बाद में कर्नल स्किनर के परिवार से इन गांव की जमींदारी पानीपत के एक धनवान परिवार ने खरीद ली ।

भारत के मध्य-युगीन इतिहास को एक नया मोड़ देने वाली तीन प्रमुख लड़ाईयां यहां लड़ी गयी थी। प्राचीन काल में पांडवों एवं कौरवों के बीच महाभारत का युद्ध इसी के पास कुरुक्षेत्र में हुआ था, अत: इसका धार्मिक महत्व भी बढ़ गया है। महाभारत युद्ध के समय में युधिष्ठिर ने दुर्योधन से जो पाँच स्थान माँगे थे उनमें से यह भी एक था। आधुनिक युग में यहाँ पर तीन इतिहासप्रसिद्ध युद्ध भी हुए हैं। प्रथम युद्ध में, सन्‌ 1526 में बाबर ने भारत की तत्कालीन शाही सेना को हराया था। द्वितीय युद्ध में, सन्‌ 1556 में अकबर ने उसी स्थल पर अफगान आदिलशाह के जनरल हेमू को परास्त किया था। तीसरे युद्ध में, सन्‌ 1761 में, अहमदशाह दुर्रानी ने मराठों को हराया था। यहाँ अलाउद्दीन द्वारा बनवाया एक मकबरा भी है। इसे बुनकरों की नगरी भी कहा जाता है। नगर में पीतल के बरतन, छुरी, काँटे, चाकू बनाने तथा कपास ओटने का काम होता है। यहाँ शिक्षा एवं अस्पताल का भी उत्तम प्रबंध है।

स्वतंत्रता आंदोलन
1857 के प्रथम स्वतंत्रता संग्राम में पानीपत की ऐतिहासिक भूमिका रही है।  यहां के लोगो ने सबसे पहले अंग्रेजो को लगा देना बंद किया था।  सबसे पहले गांव मांडी , नौल्था सहित आसपास के 16 गावों के नंबरदारो ने भूमि लगान इकठ्ठा करने से मना कर दिया और अंग्रेजो के कर्मचारियों के गावों में घुसने पर स्मपूर्ण रोक लगा दी और  इक्कठे  होकर सभी संग्राम में भाग लेने पहले रोहतक  गए और उसके बाद अंग्रेजो से लड़ने दिल्ली  वहां से 22 दिन बाद वापिस आए।

शिक्षा 
 श्री सोम सन्तोश एजुकेशनल सोसाइटी, पानीपत - गरीब बच्चो के लिये नि:शुल्क सिलाई केम्प की वय्व्स्था।
 एलीमेंट्री एंड टेक्निकल स्किल कौंसिल ऑफ़ इंडिया - गरीब बच्चो के लिये नि:शुल्क कंप्यूटर शिक्षा, नि:शुल्क ब्यूटी एंड वैलनेस एवं नि:शुल्क सिलाई केम्प की वय्व्स्था।
 गर्ग सूचना प्रौद्योगिकी संस्थान, पानीपत
 दीक्षा एजुकेशनल एंड वेलफेयर सोसाइटी, पानीपत 
 गरीब बच्चो के लिये नि:शुल्क कंप्यूटर शिक्षा एवं नि:शुल्क सिलाई केम्प की वय्व्स्था।
 युवा एकता पानीपत संस्था जो शिक्षा और स्वास्थ्य के क्षेत्र में दिन प्रतिदिन सामाजिक कार्य कर रही हैं ।

सामान्य महाविद्यालय 
 एस डी कालेज, पानीपत
 आई बी कालेज, पानीपत
 आर्य कालेज, पानीपत
 राजकीय उच्चतर माध्यमिक विद्यालय,मांडी पानीपत

अभियांत्रिकी संस्थान 
 पानीपत इंस्टीट्यूट आफ़ टेक्सटाईल एंड इंजिनयरिंग, समालखा
 एशिया पैसिफ़िक इंस्टीट्यूट आफ़ इन्फ़ार्मेशन टेक्नालजी, पानीपत
 एन सी कालेज आफ़ इंजिनयरिंग, इसराना

स्कूल 
 राजकीय आदर्श संस्कृति विद्यालय जी टी रोड
 एमएएसडी पब्लिक स्कूल
 बाल विकास विद्यालय, माडल टाऊन
 केन्द्रीय विद्यालय, एनएफ़एल - अब बंद 
 डाक्टर एम के के आर्ये माडल स्कूल
 एस डी विद्या मंदिर, हूड्डा
 डी ए वी स्कूल, थर्मल
 सेंट मेरी स्कूल
 एस डी सीनीयर सेकेंडरी स्कूल
 आर्य सीनियर सेकेंडरी स्कूल
 आर्य बाल भारती पब्लिक स्कूल
 एस डी माडर्न सीनियर सेकेंडरी स्कूल
 एस डी बालिका विद्यालय
 राणा पब्लिक स्कूल (शिव नगर)
प्रयाग इंटरनेशनल स्कूल

देवी मंदिर पानीपत के धार्मिक स्थान 
देवी मंदिर पानीपत शहर, हरियाणा में स्थित है। देवी मंदिर देवी दुर्गा को समर्पित है। यह मंदिर पानीपत शहर का मुख्य मंदिर है तथा पर्यटकों के आकर्षण का केंद्र है। मराठो के आगमन  से पहले यह शंकर जी का मंदिर था|  सन  1700  के आसपास पानीपत के मथुरा दास नमक बनिए ने यहाँ पर एक पक्के सरोवर का निर्माण करवाया   जिसे आजकल देवी तालाब कहते है यह देवी मंदिर के  किनारे  पर बना है | 1761  में मराठो ने इस प्रांगण में अपनी कुल देवी की स्थापना की  थी 

यह मंदिर एक तालाब के किनारे स्थित है जोकि अब सुख गया है और इस सुखे हुए तालाब में एक उपवन का निर्माण किया गया है जहां बच्चे व बुर्जग सुबह-शाम टहलने आते है। इस पार्क में नवरात्रों के दौरान रामलीला का आयोजन भी किया जाता है जोकि लगभग 100 वर्षों से किया जाता रहा है।

देवी के मंदिर में सभी देवी-देवताओं कि मूर्तियां है तथा मंदिर में एक यज्ञशाला भी है। मंदिर का पुनः निर्माण किया गया है जो कि बहुत ही सुन्दर तरीके से किया गया है, जो भारतीय वास्तुकला की एक सुन्दर छवि को दर्शाता है। इस मंदिर में भक्त दर्शन के लिए लगभग पुरे भारत से आते है। ऐसा माना जाता है कि इस मंदिर का इतिहास लगभग 250 वर्ष पुराना है इस मंदिर का निर्माण 18वीं शाताब्दी में किया गया था। 18वीं शताब्दी के दौरान, मराठा इस क्षेत्र में सत्तारूढ़ थे, मराठा योद्धा सदाशिवराव भाऊ अपनी सेना के साथ युद्ध के लिए यहां आये थे। सदाशिवराव भाऊ अफगान से आया अहमदशाह अब्दाली जोकि आक्रमणकारी था, उसके खिलाफ युद्ध के लिए यहां लगभग दो महीने रूके थे। ऐसा माना जाता है कि सदाशिवराव को देवी की मूर्ति तालाब के किनारे मिली थी, तब सदाशिवराय ने यहां मंदिर बनाने का फैसला किया। ऐसा माना जाता है कि जब मंदिर का निर्माण किया जा रहा था तो देवी की मूर्ति को रात को एक स्थान से दूसरे स्थान पर रखा गया था परन्तु सुबह मूर्ति उसी स्थान मिली थी जहां से उसे पाया गया था, तब यह निर्णय लिया गया कि मंदिर उसी स्थान पर बनाया जाये जहां देवी की मूर्ति मिली है। देवी मंदिर में सभी त्यौहार मनाये जाते है विशेष कर दुर्गा पूजा व नवरात्र के त्यौहार पर विशेष पूजा का आयोजन किया जाता है। इस दिन मंदिर को फूलो व रोशनी से सजाया जाता है। मंदिर का आध्यात्मिक वातावरण श्रद्धालुओं के दिल और दिमाग को शांति प्रदान करता है। 

पानीपत के ही गाँव सींक पाथरी मे एक और मंदिर है जिसको पाथरी वाली माता के नाम से जाना जाता है। 
गावं सींक  में महाभारत कालीन  यक्ष का प्राचीन मंदिर है इसी स्थान पर वही तालाब भी है जहाँ यक्ष ने  युधिष्टर  से सवाल किये थे  
महाभारत के समय  गावं पाथरी के स्थान पर  गुरु द्रोणाचार्य की पत्नी का निवास था
गावं चुलकाना में  प्राचीन  श्याम जी का मंदिर है 
गावं मांडी पानीपत  में प्राचीन गुगा वीर   का मंदिर  है  इस स्थान पर नौवीं  को मेला लगता  है  और इनामी दंगल  का आयोजन होता है 
पानीपत में भगवन हरिहर का मंदिर होता था  जिसकी प्रतिमा  देवी तालाब की खुदाई  से प्राप्त  हुई थी 
पहली उदासी के समय  गुरु नानक देव जी भी पानीपत आये थे। वही आज पहली पातशाही गुरुद्वारा बना हुआ है।

इन्हें भी देखें 
 पानीपत ज़िला

 मांडी पानीपत

Notable Persons 
अर्जुन,  पांडु  प्रस्त के संस्थापक   किले का निर्माण किया 

दण्डपाणी,   पांडु प्रस्त से पानीपत नामकरण  किया 707 बी.सी. पहले 

रामचन्द्र लाल ,एक भारतीय गणितज्ञ, जन्म 1821,पानीपत

भगवान दास केला ,  पत्रकार ,संपादक  , राजा महेंद्र प्रताप के समाचार पत्र "प्रेम" के संपादक, जन्म 21अक्टूबर 1890 गांव बबैल, पानीपत 

चौधरी रामकिशन घनगस - जन्म  10 अक्तूबर 1944, गांव मांडी  के प्रसिद्ध समाजसेवी स्वर्गीय चौधरी रामकिशन घनगस भारतीय किसान यूनियन के प्रदेश उपाध्यक्ष रहे है, वे जाट महासभा हरियाणा के वरिष्ठ उपाध्यक्ष भी रहे थे ।

देशबन्धु गुप्ता, राजनीतिक स्वतंत्रता  सेनानी,  संपादक दैनिक तेज,

सलीम पानीपती- मौलाना सलीम पानीपती का जन्म पानीपत में हुआ।  सलीम पानीपत उर्दू के प्रोफेसर, संपादक,शायर और प्रसिद्ध गद्यकार थे। सलीम साहब जीवन के बारे में मुंशी प्रेमचंद ने अपनी "किताब कलम,तलवार और त्याग"  में लिखा है।

पंडित समर सिंह मलिक -आजादी के बाद विधायक बने गांव सींक के निवासी थे।  उच्च शिक्षा  प्राप्त करने के लिए काशी गए इस लिए जाट होकर पंडित कहलाए आर्य समाजी थे।

बाहरी कड़िया 
 पानीपत का आधिकारिक जाल स्थल -अंग्रेजी में

सन्दर्भ 

हरियाणा के शहर
पानीपत ज़िला
पानीपत ज़िले के नगर